**Hajdúböszörményi Bocskai István Általános Iskola**

**Ökoiskolai munkacsoport**

**Év végi beszámoló**

**2021/2022. tanév**



Hajdúböszörmény, 2022. június 15.

**A munkaközösség a munkatervben meghatározottaknak a lehetőségekhez mérten eleget tett,**

**segítve ezzel tanulóinak neveltségi szintjének javulását.**

**Célkitűzéseink a fenntarthatóság szellemében:**

* Környezettudatosságra nevelés, *szemléletformálá*s, a fenntartható fejlődés elveinek érvényesítése a napi gyakorlatban.
* Alakuljon ki a tanulókban érzékenység környezetünk állapota iránt, ismerjék fel és óvják a környezet értékeit. Kapcsolódjanak be közvetlen környezetük hagyományainak, *értékeinek megőrzésé*be, gyarapításába. Életmódjukban *a természet tisztelete*, a *felelősség*, a környezeti károk megelőzésére valótörekvés váljék meghatározóvá.

***A fenntarthatóság pedagógiáját szolgáló kiemelt tevékenységeink*** **és színterei:**

 ***I.) Tanórák, foglalkozások keretein belül***:

* ***Környezet-és természetismeret*** illetve *földrajz, biológia, kémia, fizika* órákon a tananyagból adódóan foglalkoztunk környezetünk, természetünk védelmével.

*Fizika órán* a 8. évfolyamon az elektromos áram előállításának módjaival, kiemelten a *megújuló energiaforrásokkal:* hőerőművek, valamint nap-, szél-, vízerőművekkel, ismerkedtek a tanulók. Szó volt a *használt elem, akkumulátor gyűjtéséről* is.

 7. évfolyamon a termikus kölcsönhatás kapcsán az energiatakarékosság lehetséges

 módjaira tértek ki, ezen belül a *geotermikus energia felhasználásáról a fűtésben.*

* ***Technika-és rajz órákon*** előtérbe helyeztük a hulladékok újra hasznosításával és a természetes anyagokból készült alkotásokat.
* ***Osztályfőnöki és etika órán*:**

Körbejártuk az egészséges táplálkozás, a testi és lelki egészség témakörét. Beszélgettünk a fenntarthatóság irányelveiről, ökolábnyomot számoltunk, kisfilmeket, rövid előadásokat hallgattunk a klímaváltozásról, az energiatakarékosságról. Tudatosítottuk a szelektív hulladékgyűjtés fontosságát, felhívtuk a figyelmet a rövid, de alapos szellőztetésre és a takarékos elektromos energia felhasználására.

* ***Napközis foglalkozás keretében***:

Hasonlóan a technika órákhoz, termésképek, papírhulladékból karácsonyi díszek, befőttes üvegből mécsesek készültek, amivel egyben a termet is dekorálták a nevelők. Munkálatok közben felhívták a tanulók figyelmét a *takarékos anyaghasználatra*. Az alsó tagozatosok az Állatok Világnapjára újrahasznosított hulladékból készítettek állatfigurákat, amelyeket díjaztunk és kiállítottunk.

* A hulladékcsökkentést szem előtt tartva csatlakoztunk a papírgyűjtéshez, a tanulók szülei biztosították a papírhulladék bejutását az intézménybe. Felhívtunk a figyelmet a városi elektronikai hulladékgyűjtéshez való csatlakozásra.

Nagy gondot fordítanak továbbra is pedagógusaink a szelektív hulladékgyűjtés tudatosítására és a példamutatásra. Az újrahasznosítható hulladékok közül egész évben ***szelektíven gyűjtjük*** a papír és a műanyag hulladékot, a használt elemeket, valamint a műanyag kupakokat, amelyeket kupakgyűjtési akcióban beteg emberek számára adományozunk. Ebben a tanévben az iskolakert program keretében *komposztálókat* készítettek tanulóink. bevezettük a *használtolaj gyűjtését* is mindkét épületben.

Ösztönöztük tanítványainkat és szüleiket arra, hogy a tízórait dobozba, textilzacskóba csomagolják, otthonról kulacsba hozzák a gyerekek az egészséges innivalókat, és mellőzzék a „büfézést”. A tantermet zöld növényekkel díszítettük, s a tanulókkal közösen ápoljuk őket. Ebben a tanévben is neveztük iskolánkat a „Tiszta virágos intézmény” címre.

Ajánlottuk az *újrahasznosított* papírból készült tanszerek, ökofüzet használatát.

* Megemlékeztünk a ***zöld jeles napokr*ól:** Az osztályközösségek **az Ökofalra** figyelemfelhívó, tájékoztató plakátokat készítettek.

A iskolarádiót vezető tanulóink is felhívták a figyelmet a jeles napokra, programokra.

* ***Környezetvédő szakkörön***is kiemelt figyelmet fordítunk a tanulók érzékenyítésére a természet-és környezetvédelem terén. Többek között figyelemfelhívó kisfilmekkel, projektekkel, állatvédelemmel is foglalkozunk. E mellett segítjük a tanulók ***felkészülését természet-és környezetvédelmi versenyekre***.

 Megyei háromfordulós *Természet-és környezetvédelmi feladatmegoldó csapatversenyre, a Bolyai Természttudományos Csapatversenyre, a* *Herman Ottó versenyre, amelyekre a II. félévben kerül sor.*

 ***A*** BIG Kis Tudósok versenyre már lezajlott ebben a félévben. A jelentkezett 8.osztályos csapatok nem jutottak be a döntőbe, viszont lelkesen elkészítették a levelezős fordulókat. A verseny a természettudományos tantárgyak ismeretanyagára épült.

* Felhívjuk tanulóink figyelmét ***embertársaink megsegítésének fontosságára***:

Karácsony előtt minden osztály megtöltötte a „kék vödröt”, amit a Dorkas szeretetszolgálat a rászorulókhoz juttatott el. Osztályon belül is segítik a szülők, gyerekek az arra rászoruló osztálytársukat.

* Az iskolai ***egészséges életmódra nevelés***  elősegítése érdekében ettől a tanévtől csatlakozott iskolánk Tamási- Szőke Kitti kolléganő vezetésével a ***HOBIT***, azaz a „Biológia óra az életért” nemzetközi edukációs programhoz. Ez a csehországi Szent Anna Egyetemi Kórházból indult program az általános iskolák felső tagozatos diákjait szólítja meg. Célja, hogy ez a korosztály is tisztában legyen a stroke és a szívinfarktus rizikótényezőivel, tüneteivel, illetve a gyors segítségnyújtás fontosságával. Már ebben az életkorban szükséges tudatosítani, hogy egészséges gyerekekből lesznek egészséges felnőttek, így a tananyagokban az is szerepel, hogy mit tehetünk e betegségek megelőzésének érdekében.

A projekt hazai szakmai tanácsadója Prof. Dr. Bereczki Dániel neurológus, az MTA doktora, a Semmelweis Egyetem Neurológia Klinika igazgatója.

 A program két tanórát vesz igénybe a tanév során. Ezeken a gyerekek elsajátíthatják az ismeretanyagot, illetve egy szintfelmérő tesztet tölthetnek ki. Az első órát decemberben vagy januárban kell megtartani a diákoknak, a másodikat nagyjából fél év múlva. A köztes időben pedig legalább egy alkalommal, a program által biztosított minijátékokkal kell játszaniuk a tanulóknak.

Az első tanórát 2022.01.05-én és 01.07-én tartotta meg biológia szakos kolléganőnk a 8.a és a 8.b osztályokban, a téma pedig a Stroke megismerése, az elsősegélynyújtás lépéseinek elsajátítása volt.

* Vöröskeresztes bázisiskolaként a 2021-es évben 50 fővel bővült a tagságunk, illetve a 6. évfolyam elsősegélynyújtás oktatásban vehetett részt, illetve az alsó tagozatos tanulók közül 16 fő került kiválasztásra, akik karácsonyi ajándékban részesültek.

A 7.osztályosok a 2. félévben elsősegélynyújtó szakkörön sajátítottak el hasznos tudnivalókat képességeket az elsősegélynyújtásról. Tudásukat a megyei elsősegélynyújtó versenyen meg is mutathatták, szép eredményt elérve.

* A lelki egészségüket **E*gészségklub-foglalkozásain is ápolhatták,*** ahol jó tanácsokat hallhattak a testmozgással, helyes táplálkozással, és napirenddel kapcsolatosan, valamint a cigaretta káros hatásairól. Szauer Mónika, az iskolánkban is tevékenykedő szociális munkás a 4. és 7. évfolyamon tartott drogprevenció, interaktív előadást, valamint az internetes bántalmazásról és annak következményeiről az iskolarendőrrel együtt beszélgetett a fiatalokkal.
* ***Az Iskolakert*** kialakítása, létrehozása a Hajdúböszörményi Bocskai István Általános Iskolában c. mesterprogram beindításával, ami intézményvezetőnk programja, ***nagy mérföldkőhöz érkezett iskolánk ökoiskolai programja.***

 Az iskolakertben jól (vagy éppen legjobban) megvalósítható

1. **oktatási célok:**
* az elméleti tudást gyakorlati tapasztalatokkal, saját megfigyelésekkel, elemzésekkel, felismerésekkel alátámasztva megerősíteni.
* a tantárgyakra szétszabdalt iskolai világot a valósággal szembesíteni, megmutatni a működések sokféleségét, összefüggéseit, egységét.
1. **nevelési célok:**
* a természetben való viselkedés alapszabályait érvényesíteni
* érzelmileg ráhangolódni.
* érdeklődést, kíváncsiságot felkelteni,
* esztétikai érzéket fejleszteni,
* képzelőerőt fejleszteni,
* természethez való viszonyt formálni,
* együttműködésre késztetni.

E program keretében végzett feladatok, tevékenységeket az alábbi táblázatban sorolom fel.

* ***Kapcsolattartás, együttműködés belső és külső partnerekkel (más munkaközösségekkel, iskolai és iskolán kívüli szervezetekkel, szülőkkel)***

-Minden munkaközösség egyben tagja a nevelési-és környezetvédelmi munkacsoportnak. Feladataikból adódóan kisebb-nagyobb mértékben foglalkoznak a környezetvédelemi neveléssel is.

-A *Diákönkormányzat* is kiemelt feladatának tekinti a fenntarthatóságra nevelést. Pl.papírhulladék gyűjtést szerveztek, ökohíreket ismertetik az iskolarádióban.

-A *szülői munkaközösség* is megismerte és elfogadta az Ökoiskolai munkatervet. Igyekeztünk bevonni őket is ökoiskolai programjainkba, így a hulladékgyűjtésbe, műanyag kupak és elemgyűjtésbe, egészséges ételek népszerűsítésébe, természetes kincsekből barkácsolásba.

- Hagyományosan jó kapcsolatot ápoltunk ebben a félévben is a ***Zöld Kör***, természetvédelmi civil szervezettel. Elsőseink nagy érdeklődéssel vettek részt a beporzókat bemutató interaktív előadáson.

- Tartjuk a kapcsolatot a város öko- középiskoláival is: a *Bocskai István Gimnázium* által meghirdetett Kis tudósok megyei csapatversenyén ebben a félévben is részt vettek 7-8.osztályos tanulóink.

- A szintén ökoiskola Széchenyi Mezőgazdasági Szakiskola tanulói segítették az iskolakert kialakítását.

**II./B Megvalósított feladatok havi bontásban:**

|  |  |  |
| --- | --- | --- |
| **programok, feladatok** | **felelősök** | **ideje** |
| ***augusztus vége -szeptember*** |
| *Új év új kezdetek* | * **Szelektív hulladékgyűjtés** újraindítottuk: papír, műanyag, elem- és kupakgyűjtése a tantermekben, folyosókon kihelyezett gyűjtőkben kihelyezése a tantermekbe.
 | karbantartó és takarítók | aug.vége, szeptember |
| ***Takarítási világnap*** | Az osztályok igyekeztek tantermüket zöld növényekkel otthonosabbá tenni. | minden osztályfőnök | szeptember utolsó péntek |
| ***Papírhulladék gyűjtése***  | * DÖK szervezésében, a szülők bevonásával valósult meg ismét a papírhulladék gyűjtése
 | Szász AttilánéKissné Kovács Andreaminden osztályfőnök | szept. 20. |
| ***Európai Mobilitás hét***  és Autómentes nap | * Felhívtuk a gyerekek, szülők figyelmét az elektronikai hulladékgyűjtésre.
* A 3.a osztály figyelemfelhívó plakátokat készített az Ökofalra.
* Napközis csoportok kilátogattak a hét programjaira.
 | Fizika szakos nevelők és minden osztályfőnök |  szept.16-22. |
| ***Egészségklub foglalkozása*** | * Téma: Ciki a cigi

Molnár Gabriella (egészségfejlesztési irodavezető)foglalkozása az iskolaudvaron |  | szept. 23. |
| ***Iskolakert program előkészítése*** | * Iskolakert munkaterv elkészítése
* Iskolakert házirendjének elkészítése
* Balesetvédelmi oktatás, viselkedési alapszabályok ismertetése
* 2021. szeptember 29-én a Debreceni Gönczy Pál Általános Iskola Iskolakerti nyílt napján való részvétel
 | Takácsné Bíró Zsuzsa, intézményvezető, meterpedagógus |  |
| ***Magyar Diáksport Napja*** | * Az osztályok többnyire a szabadban, rövid kirándulás keretében töltötték ezt a napot:

- Hadházi erdőbe a Vackor tanösvényen túrázott a 3.évfolyam, - az 5. évfolyam Polgáron töltött egy kellemes, evezéssel egybekötött sportnapot,-a 6.osztályosok a debreceni Nagyerdőben a futópályát is kipróbálták,- az többi évfolyam iskola keretein belül vett részt játékos sportvetélkedőkön. | IntézményvezetőosztályfőnökökBeri Károly, Görögh István testnevelők | szept.24. |
| ***október*** |
| ***Állatok világnapja*** | * Az alsó tagozatosok szép számmal készítettek szelektív állatfigurákat, amit értékeltünk és jutalmaztunk

jelképes ajándékkal a DÖK és a Zöld Kör jóvoltából.  | 3-4.évfolyamon technikát tanítók, napközis nevelők.Molnárné H. Ibolya (osztályfőnök) | okt.4. |
| ***Ökofal frissítése*** | * Állatok világnapjára tabló készítése
 | 6.b osztály osztályfőnöke |  |
| ***Pacsi kutyamenhely felkeresése*** | * A 6.a osztály és a környezetvédő szakkörös 3-4.osztályos tanulók is felkeresték adományaikkal a menhelyet, s közben a menhely munkatársaival a felelős állattartásról beszélgettek.
 | 6. a osztályfőnöke és a környezetvédő szakkör vezetője |  okt. 4. és okt.6. |
| ***Egészségklub foglalkozása******Méhek méhész szemével*** | * Első osztályosaink és a 3.a osztály tanulói a Zöld Kör munkatársának segítségével ismerkedtek a méhek életével,

a beporzásban játszott szerepükkel. A méz és a virágpor kóstolását sem hagyták ki. | Molnárné H. IbolyaOsztályfőnökök |  |
| ***Iskolakert***  | Kerékpártúra a Sóvágó Kertészetbe az 5. b osztállyal.Együttműködés a Széchenyi mezőgazdasági középiskola kertészeivel . | Takácsné Bíró ZsuzsaFodor Tibor | okt.11. |
| ***Pályaorientációs nap*** | Iskolakert kialakításában a 7.és 8. évfolyamon kívül(akik Debrecenben voltak a középiskolák bemutatkozásán) minden évfolyam és pedagógus részt vett a munkálatokban:* Kert felásása
* Őszi virágoskert kialakítása
* Falevelek seprése, gereblyézése
* Szőlőpréselés
* Virágmagok gyűjtés, csomagolása
* Tavaszi virághagymák ültetése
* Magaságyások kialakítása
* Komposztáló készítése
 | Takácsné Bíró Zsuzsaosztályfőnökök | okt. 14.  |
| ***Elsősegélynyújtó foglalkozás*** | 6. évfolyam számára  |  | 2021.10.12. |
| ***november*** |
| ***Ökofal*** | Ne vásárolj semmit nap | 3.b osztály és napközis nevelő | November utolsó péntekje |
| ***Egészségklub foglalkozása*** | Hogyan álljunk ki önmagunkért?5-6.oszt.számára önismereti foglalkozás. | Spitzmüllerné László Gabriella, iskolapszichológus | nov. 18. |
| ***Adventi koszorúk készítése*** | Természetes anyagok vagy hulladék újra használatával az osztályok saját adventi koszorújának elkészítése.  | Minden osztályfőnökDÖK (Szász Attiláné) | november 27.péntek |
| ***Iskolakert*** | Falevelek összeseprése, gereblyézése = mulcsréteg, komposzt alapanyag* Madárvédelem – madáretetők, madárkalácsok készítése
 | Takácsné Bíró Zsuzsa |  |
| ***december*** |
| ***Madárkarácsony*** ***Ökofal***  | * A 4.b osztály tanulói hulladék újrahasználatával készítettek madáretetőket, cinegegolyót és kihelyezték az iskolaudvarra.
* Az ökofalra kikerültek a madáretetés szabályai.
 | Szabó Anita  | dec.1. |
| ***Rászorulók segítése*** | * Minden osztály ajánlott fel tartós élelmiszereket a Dorkas szervezet részére.
 | Minden osztályfőnök | december 10. |
| ***Iskolakert*** | * 2021. december 1-jén részvétel Ökoiskolák online találkozóján, jó gyakorlatok meghallgatása.
* Madárvédelem: madáretetők feltöltése
* Jelölő táblák készítése.
 | Takácsné Bíró Zsuzsa |  |
| ***január*** |
| ***Téli madárvédelem*** | * Madáretetők feltöltése
 | környezetvédő szakkör | január első hete |
| ***elsősegélynyújtás******oktatás*** | * A 6. évfolyam számára
 |  | január.14. |
| ***Új év, új élet*** | * Magvak csíráztatása, csírakóstolás
 |  környezetismeret óra | január 2. hete |
| ***február*** |
| ***Ökofal:***  | * ***Vizes élőhelyek világnapja***
 |  | febr 2. |
| ***verseny*** | * Bolyai természettudományi csapatverseny
 | Molnárné H. I., Szőke-Tamási Kitti | febr. 7. |
| Egészségklub |  Esősegélynyújtási Fehér Imre | Takácsné Bíró Zsuzsa | 02.18. |
| ***március*** |
| ***Víz világnapja*** ***és a Happy-hét******Ökofal: Víz világnapja***Egészségklub | **Happy hét –a víz fogyasztást népszerűsítő kampány** keretében minden osztály tanulói tevékenyen részt vettek az iskolai egészséghéten: interaktív előadást hallgattak a vízfogyasztás fontosságáról, a tanórák közötti szünetben vizes váltóversenyen vettek részt, az osztályok vízizsarui egész héten nyomon követték társaik vízfogyasztását.Vízfogyasztást népszerűsítő plakátversenyre alkottak.* A hét alatt teljesített kihívásokat összesítve hirdettünk eredményt

Egészséges táplálkozás | Molnárné Hegedűs Ibolya8.b osztályUzonyi LíviaTakácsné Bíró Zsuzsa | márc. 22.márc.21-27.03.22. |
| ***verseny*** | * Herman Ottó tesztverseny megyei fordulójának megírása iskolai keretek között
* Ebben a tanévben a 3-4. korosztálynak sajnos nem hirdették meg
 | Szőke-Tamási Kitti |  |
|

|  |
| --- |
| ***április*** |

 |
| ***Föld napja******Ökofal*** Egészségklub rajzpályázat | * A Zöld Kör Kukasuli vándorkiállítását tekinthették meg a gyerekek iskolánkban

Fenntarthatóságra nevelés a Föld napján 8.b osztályos lányok 2. és 3. helyezést értek el a Zöld Kör által országosan meghirdetett „ Igyál csapvizet”plakátpályázaton. | Molnárné HegedűsIbolya Zöld KörKatonka Erika | ápr.22. |
| ***Fenntarthatósági hét*** | * Fenntarthatósági kisfüzet kitöltése – minden osztály
* Iskolakertben munkálkodás:

5. évfolyam: tavaszi munkálatok, magvak ültetése a magaságyásbabokrok ültetése* Használt étolaj gyűjtésének bevezetése mindkét telephelyen.

  | Takácsné Bíró Zsuzsa(mesterprogram) | ápr. 25-29. |
|

|  |
| --- |
| ***május*** |

 |
|  | * Természet-és környezetvédelmi csapatverseny megyei fordulóján, a Középkerti Magyar-Német Két Tanítási Nyelvű Általános Iskolában az 5. évfolyamól 1-3 helyezést érték el.
 | Szőke-Tamási Kitti | május 9. |
| ***ökofal*** | * Madarak és fák napja

Az év madara és fája  | 5-6.oszt. rajz órán készített alkotásai | május 10. |
| ***versenyek***Egészségklub | * A **madarak ás fák napja** alkalmából két év kihagyás után rendezte meg a 3-4.osztályos munkaközösség a 4.osztályosok városi komplex tanulmányi csapatversenyét nyolc negyedik osztályos csapat részvételével.
 | Molnárné Hegedűs Ibolya | május 10. |
| * Online zaklatás és

relaxációs gyakorlatok | Takácsné bíró ZsuzsaBodai Nóra |  |
| * Herman Ottó tesztverseny országos döntőjén Molnár Sándor, 5.b oszt. tanuló 2.helyezést ért el.
 | Szőke-Tamási Kitti | május 21. |
| * Megyei Elsősegélynyújtó Versenyen a 7.osztályos lányok 4. helyezést értek el.
 | Szőke-Tamási Kitti | május 25. |
| ***június*** |
|  | * Iskolakert gondozása technika óra keretében (6. évfolyam)
 | Takácsné Bíró Zsuzsa, technika tanárok |  |

Hajdúböszörmény, 2022. június 15.

 Molnárné Hegedűs Ibolya

 csoportvezető